ועדת החוקה, חוק ומשפט, כנסת 17, פרוטוקול מספר 97, 2006-12-25 10:00

מנחם בן-ששון: רבותיי, אנחנו עוסקים היום בחוק שהגיש חבר הכנסת לוי, חברי כנסת נוספים והממשלה.

מנחם בן-ששון: ההצעה עוסקת בכללי אתיקה לדיינים.

מנחם בן-ששון: זאת הצעה שמשתלשלת מהצעה אחרת שעברה פה בוועדה - הצעת חוק בתי המשפט.

מנחם בן-ששון: עסקנו בה באתיקה ושיפוט על מנת לתת שיניים לחוקי האתיקה, למסד אותם ולהפוך אותם למחייבים.

מנחם בן-ששון: אנחנו חשבנו שעשינו מהלך משמעותי בכללי האתיקה.

מנחם בן-ששון: חשבנו שהשופטים ישלימו את המהלך ויתוו דרך לכללי אתיקה שנעשים במקומות אחרים, כדי שלא יהיו רק הכללים לוועדות האתיקה.

מנחם בן-ששון: מה שנעשה בחוק החדש, שזה כללי אתיקה לדיינים, הוא העתקה מדויקת של החוק לכללי האתיקה לשופטים.

תמי סלע: ההצעה הממשלתית עברה קריאה ראשונה.

תמי סלע: היא עברה אחרי ההצעות הפרטיות.

תמי סלע: התקנון מאפשר לדון בהן ביחד, לקבל אישור של ועדת הכנסת ולהעביר את זה לקריאה שנייה ושלישית.

מנחם בן-ששון: קודמה פה הצעה שגם אני הייתי שותף לה.

יצחק לוי: בעיני נראה תמוה שהממשלה העתיקה הצעת חוק מחברי הכנסת.

יצחק לוי: ההצעה של חוק בתי המשפט נידונה פה יחד עם משרד המשפטים.

יצחק לוי: הודענו אז שנגיש הצעה.

מנחם בן-ששון: אנחנו קדמנו גם בהצעה של חוק בתי המשפט.

יצחק לוי: אתה, חבר הכנסת גפני, ואני אמרנו שנגיש הצעה.

יצחק לוי: פתאום אנחנו באים לשולחן ורואים הצעה של הממשלה.

יצחק לוי: אני רואה בזה קצת קטנוניות.

מנחם בן-ששון: יש לי מחלוקת מהותית עם אדוני.

מנחם בן-ששון: אני חושב שזה מהלך מאוד יפה שבו הממשלה אומרת שדעתם של חברי הכנסת נראית לה והיא רוצה לברך על המהלך בצורה הזאת, לא רק באמצעות קידום המהלך.

משה גפני: הרב לוי צודק.

מנחם בן-ששון: אני מפרש את זה אחרת לחלוטין.

משה גפני: אם הממשלה הייתה יעילה וזריזה בנושאים שהיא צריכה להיות בהם זריזה וחוקים חשובים היו מקודמים במהירות.

משה גפני: .

משה גפני: אתה כיושב-ראש ועדת חוקה רואה שיש הרבה דברים חיוניים שהממשלה לא יכולה לקדם אותם.

משה גפני: הרבה פעמים הם באים בטענות צודקות.

מנחם בן-ששון: יושב-ראש הוועדה לא מסכים לדברים שלכם.

מנחם בן-ששון: אני מבקש לאחד את החוקים.

מנחם בן-ששון: מי בעד?

מנחם בן-ששון: ה צ ב ע ה בעד - פה אחד אושר אני רוצה להצביע על החוק.

מנחם בן-ששון: מי בעד?

מנחם בן-ששון: ה צ ב ע ה בעד - פה אחד החוק עובר לקריאה שנייה ושלישית.

מנחם בן-ששון: אני מבקש לפתוח דיון בחוק הדיינים ובחוק בתי הדין הלא יהודיים.

משה גפני: יש את כללי השפיטה.

משה גפני: בכללי השפיטה נאמר שצריך לרשום פרוטוקולים ולפרסם ברשומות את שמות המועמדים לשפיטה, את שמות המועמדים לדיינים.

משה גפני: הדברים נעשו בוועדה למינוי דיינים, הם לא נעשו בוועדה למינוי שופטים.

משה גפני: מה החוק שהבאנו אומר?

משה גפני: שלא יכול להיות שינוי בערכאות השיפוטיות בין בתי הדין לבתי המשפט, לפחות לא בכללים הרגילים.

משה גפני: יש הבדלים מהותיים בנושאים עצמם, אבל בכללים לא יכול להיות שינוי.

מנחם בן-ששון: גם באגרות לא.

משה גפני: הלך שר המשפטים הקודם, מאיר שטרית, וחתם על פרסום ברשומות של כללי הפרוטוקול והפרסום ברשומות בוועדה למינוי דיינים.

משה גפני: לא עשו את זה עד היום בוועדה למינוי שופטים.

משה גפני: אני רואה בזה דבר חמור מעין כמותו.

משה גפני: שרת המשפטים אמרה במליאת הכנסת שדורית בייניש כבר הסכימה.

משה גפני: אני לא מבין את כל העניין הזה.

משה גפני: מה פירוש המילה "הסכימה"?

משה גפני: הייתה החלטה שמבצעים אותה על ערכאה אחת.

משה גפני: אי אפשר שלא להחיל אותה על ערכאה שנייה.

משה גפני: אני רואה בזה ניסיון חמור של בתי המשפט או של נשיאי בתי המשפט לעשות מה שהם רוצים, לא להתחשב בנושאים הציבוריים.

מנחם בן-ששון: חבר הכנסת גפני עקבי.

מנחם בן-ששון: אני חושב שהעקביות הזאת ראויה, לפחות בהצבעה על הצורך להשוות בערכאות השיפוט בישראל.

מנחם בן-ששון: זה בסיס נוח לשלב הבא.

מנחם בן-ששון: נשיא בית המשפט העליון היוצא וגם הנשיאה הנוכחית לא חתמו על מה שהסמכנו אותם.

מנחם בן-ששון: הסמכנו אותם לחתום על כללי האתיקה, כדי שהם יהפכו למסמך מחייב על פי הכללים.

מנחם בן-ששון: בשום מקום לא נאמר שצריך לחתום על כל פרקי כללי האתיקה, אפשר לחתום על פרק 4 ו5 ולא על פרק 1-4.

מנחם בן-ששון: לא נעשה דבר.

מנחם בן-ששון: במהלך החקיקה דיברנו על הסוגייה הזאת של כללי האתיקה.

מנחם בן-ששון: חשבנו שהמהלך של בית משפט של חתימה על כללי אתיקה והפיכת חלק מהם לבסיס לדיונים משמעתיים המתייחסים לשופטים הוא מהלך חשוב.

מנחם בן-ששון: אולי היה ראוי שנשנה את החוק וננתק את הקטע שהופך את כללי האתיקה לחלק ממסגרת דיני ה משמעת.

מנחם בן-ששון: אני מתכוון בחוק הקודם לסעיף 3, או בחוק שאנחנו עוסקים בו היום , סעיף 2, זאת אומרת תיקון סעיף 21.

מנחם בן-ששון: גם כאן אב בית הדין רשאי לעשות את המהלך.

מנחם בן-ששון: האם זה ראוי לדיון נוסף בינינו בוועדה?

משה גפני: מי שם עלינו בכלל?

משה גפני: אתה יכול לדבר עד מחר.

משה גפני: אתה אמנם נבחר ציבור, יושב-ראש ועדת חוקה, אבל יושבים אנשים במגדל השן ומצפצפים עלינו.

משה גפני: בהסכמה עם אהרון ברק ישבנו ועשינו את החוק זה.

משה גפני: משרד המשפטים מצפצף עלינו.

מנחם בן-ששון: אתה יכול להגיד לי שבסעיף 16א במקום המילה "רשאי" נכתוב את המילה "יקבע".

יצחק לוי: אני מציע שלפני שנדון נוציא מכתב לנשיאה ונשאל מה כוונתה.

יצחק לוי: אני מציע להפנות את תשומת ליבה של הנשיאה .

יצחק לוי: והיה ולא, נחזור לדיון.

מנחם בן-ששון: בסעיף 19ב אדוני יראה שבמקום המילה "יקבע" מופיעה המילה "רשאי".

מנחם בן-ששון: בחוק בתי המשפט, בסעיף 2, במקום המילים "יהיה רשאי" תהיה כתובה המילה "יקבע", או לחילופין, אדוני ימחק את סעיף 3.

תמי סלע: מדובר בשני דברים שונים.

תמי סלע: גם אם תהיה כתובה המילה "יקבע" זה יפורש כאיזה שהוא שיקול דעת.

משה גפני: אני מבקש לכתוב הסתייגות בחוק של כללי אתיקה לדיינים כך שבסעיף 19ב במקום המילה "רשאי" תהיה כתובה המילה "חייב".

משה גפני: בתיקון לחוק בתי המשפט (תיקון מס' 43), בסעיף 16א, במקום "רשאי" יהיה כתוב "חייב".

מנחם בן-ששון: זה נושא חדש.

יצחק לוי: אני חושב שאנחנו צריכים להמתין.

תמי סלע: למה לקבוע מראש חייב?

מנחם בן-ששון: אני רוצה לציין שכללי האתיקה לשופטים נכתבו כבר.

מנחם בן-ששון: עסקנו בהם בהרחבה.

מנחם בן-ששון: יש גם כללים לדיינים.

מנחם בן-ששון: אני מפרש את המהלך של כללי אתיקה ורשימתם של כללי אתיקה כמהלך שנעשה במקביל.

מנחם בן-ששון: אתה לא מרוויח דבר, הרב גפני, מזה שאתה אומר שאלה עדיפים על אלה.

מנחם בן-ששון: פה מדובר על מהלך שנעשה בבתי הדיון היהודיים.

מנחם בן-ששון: אנחנו רוצים לשאול את עצמנו איך אנחנו מקדמים אותו גם במערכות אחרות.

תמי סלע: אם אתה עומד על ההסתייגות שלך, אז אני רוצה לשכנע אותך לכתוב את המילה "יקבע", לא את המילה "חייב".

תמי סלע: אם אתה רוצה שההסתייגות תהיה גם בחוק הזה וגם בחוק בתי המשפט, אז בכל מקרה צריך ללכת לוועדת הכנסת כדי שתכריע.

משה גפני: אני מבקש לאפשר לי להגיש את ההסתייגות.

משה גפני: אני מתחייב לא להביא את זה להצבעה במליאת הכנסת, אלא בהסכמת יושב-ראש הוועדה וחברי הוועדה.

מנחם בן-ששון: אני לא מעוניין שתביא את ההסתייגות על בתי המשפט.

מנחם בן-ששון: הסתייגות יש לך על חוק הדיינים, לא על משהו אחר.

מנחם בן-ששון: אני לא מעוניין שתביא אגב החוק הזה הסתייגות על חוק אחר.

משה גפני: אני לא אביא להצבעה את ההסתייגות.

משה גפני: אני מבקש לרשום את ההסתייגות הזאת כדיבור, לא מעבר לזה.

משה גפני: ההסתייגות הזאת היא על בתי המשפט.

משה גפני: אני מתחייב לא להביא את זה להצבעה.

מנחם בן-ששון: בסדר גמור.

תמי סלע: לגבי העניין של המשמעות של הפרה של כללי האתיקה כעבירת משמעת צריך להגיד שכל השאלה היא מה המשמעות של החקיקה הזאת.

תמי סלע: סמכות להתקין כללי אתיקה קיימת לראש המערכת גם בלי שהכנסת תסמיך אותו.

תמי סלע: המטרה פה הייתה לתת שיניים לכללים האלה.

תמי סלע: גם ככה שתי המערכות התקינו כללי אתיקה שקיימים.

תמי סלע: הם בעלי אותו מעמד כיום גם במערכת בתי המשפט הרגילה וגם במערכת בתי הדין הרבניים.

תמי סלע: הכנסת פה רצתה לתת משמעות יותר חזקה להפרה של כללי האתיקה ולכללי האתיקה עצמם.

תמי סלע: זה בעיקר באמצעות זה שהיא קבעה שהפרה של כללי האתיקה יכולה להיות עילה לקובלנה משמעתית.

תמי סלע: גם פה יש שיקול דעת.

תמי סלע: הגורמים שמגישים קובלנה הם לא אוטומטית על כל מקרה של הפרה של כללי אתיקה מגישים קובלנה.

תמי סלע: זה ברור לכל הגורמים.

תמי סלע: לי נראה שנבטל לחלוטין את ההוראה הזאת שיוצרת את הזיקה בין הדין המשמעתי לכללי האתיקה.

תמי סלע: זה נותן הרבה פחות משמעות לחקיקה הזאת.

מנחם בן-ששון: אני מקבל את הצעתו של חבר הכנסת לוי, לשלוח מכתב לנשיאת בית המשפט העליון.

מנחם בן-ששון: דיברתי על זה גם עם המנהל החדש של בתי המשפט.

מנחם בן-ששון: אמרתי לו שאין דעתי נוחה מהמצב.

מנחם בן-ששון: אני מבקש לפנות לחברנו הלא יהודיים ולהתייעץ איתם.

מנחם בן-ששון: אנחנו לא מחוקקים חוק.

מנחם בן-ששון: נוח היה לנו שנתקין את התקנות האלו לגבי כל בתי הדין.

מנחם בן-ששון: המשמעות של זה היא שבכל המגזרים בחברה הישראלית בתי הדין מראים את הדרך שכל גוף צריך ללכת בה, זאת אומרת שיש להם כללי אתיקה.

מנחם בן-ששון: לא רק שיש להם כללי אתיקה, אלא שכללי האתיקה הם גם בסיס אחרי זה לדיונים משמעתיים.

מנחם בן-ששון: זה דבר שניתן בידיו של ראש מערכת בתי הדין.

מנחם בן-ששון: רציתי לשמוע גם את חוות דעתכם.

מנחם בן-ששון: רציתי לשמוע על הקשיים שיכולים להיות כאן.

מנחם בן-ששון: אם נצליח לשכנע את הממשלה אנחנו נעשה את המהלך בצורה קצרה.

נעים הינו: מבחינה עקרונית אנחנו בעד שילוב כזה.

נעים הינו: יש קשיים שחייבים למצוא להם פתרונות, כי יש להם השפעה מבחינה חברתית.

נעים הינו: רציתי להעיר הערה אחת לגבי ראש בית הדין לערעורים.

נעים הינו: אין לנו עכשיו ראש בית דין לערעורים.

נעים הינו: יכול להיות שבעתיד יהיה.

משה גפני: למה אין לכם?

נעים הינו: אנחנו בהרכב של 2.

יצחק לוי: זה סיפור ארוך.

יצחק לוי: יש מאבק בין שתי קבוצות.

מנחם בן-ששון: האם כבודו יכול לספר לנו איך בכלל נראית המערכת של בתי הדין הדרוזיים?

נעים הינו: יש שתי ערכאות.

נעים הינו: בערכאה הראשונה היה הרכב של 3 דיינים, אבל צמצמו את זה ל2.

נעים הינו: עכשיו יש דן יחיד.

נעים הינו: אני שימשתי כדיין יחיד בערכאה הזאת במשך 18 שנים.

נעים הינו: לבית הדין לערעורים יש הרכב של 3, אבל הוא צומצם ל2.

מנחם בן-ששון: זאת אומרת שהיום כולכם הם 3.

נעים הינו: מ7 דיינים נשארנו 3.

נעים הינו: יש לנו מנהל בתי דין, מזכיר וקלדן.

נעים הינו: יש לנו מבנה אחד בעכו ומבנה אחד ברמת הגולן.

נעים הינו: פעם בשבוע נוסעים לעוספייה לתת שירותים לקהילה.

נעים הינו: אני כיהנתי 18 שנים כשופט יחיד גם בערכאה ראשונה וגם בערעורים.

נעים הינו: עבדתי גם ברמת הגולן וגם בעכו.

נעים הינו: לדאבוני אפילו לא נתנו לי קאדי מחוזי, רק קאדי רגיל.

נעים הינו: כאן כתוב ראש בית הדין לערעורים.

נעים הינו: אין ראש בית דין לערעורים.

יצחק לוי: האם אתם מוכנים לקבל על עצמכם כללי אתיקה מקבילים?

יצחק לוי: יש לכם משהו כתוב וערוך?

נעים הינו: זה נחת עלינו באופן פתאומי.

נעים הינו: לא התכוננו לבוא לכאן.

נעים הינו: עיינתי בכללי האתיקה של שופטים.

מנחם בן-ששון: אני רציתי שימנו אצל אדוני ועדה שתעסוק בתוכן של כללי האתיקה ותגדיר את החוק בצורה מתאימה.

נעים הינו: המצב אצלנו הוא מצב אבסורדי.

נעים הינו: צריך לחשוב על פתרון.

נעים הינו: 3 הקאדים יושבים בוועדה.

יצחק לוי: האם אדוני לא חושב שכדאי למצוא 2,3 משפטנים שיכינו טיוטה?

נעים הינו: יש לנו מועצה דתית.

נעים הינו: אפשר לשתף משפטנים.

מנחם בן-ששון: צריך שתהיה ועדה שתשב ותכין.

מנחם בן-ששון: כל גוף מכין לעצמו כללי אתיקה.

מנחם בן-ששון: אנחנו קוראים אותם, אנחנו לא מנהלים אותם.

מנחם בן-ששון: צריך לקחת את הסעיפים המצומצמים של החוק ולראות איך מתאימים אותם.

מנחם בן-ששון: רציתי לשמוע מאדוני שיש נכונות.

נעים הינו: יש נכונות.

יצחק לוי: אולי משרד המשפטים יכול לעזור לכם.

נעים הינו: אפשר לשתף משפטנים מחוץ לבית הדין?

מנחם בן-ששון: משפטנים, אנשי דת, עובדים סוציאליים, מי ששימשו כקאדים בזמנו ועכשיו נמצאים בגמלאות.

מנחם בן-ששון: יש לכם נוסחים של בתי המשפט.

מנחם בן-ששון: אתם יכולים לקחת לידיכם גם את הנוסח של לשכת עורכי הדין.

נעים הינו: בינתיים יש לנו רק קאדי אחד בדימוס.

נעים הינו: אני הקאדי המכהן הכי זקן.

מנחם בן-ששון: אני מניח שיימצא חבר כנסת מחברי הוועדה שישמח לסייע.

יצחק לוי: אני חושב שמשרד המשפטים צריך לעזור.

משה גפני: כמה דיונים מתקיימים אצלכם בשנה?

נעים הינו: 500 בערך.

מנחם בן-ששון: בסוריה ובלבנון יש גם דרוזים.

נעים הינו: החוק שאנחנו משתמשים בו בבתי הדין שלנו הוא במקורו לבנוני.

נעים הינו: הכנסת אישרה את הסעיפים שמתאימים לחוקי המדינה.

נעים הינו: ביטלו כמה סעיפים בחוק שאינם מתאימים, במיוחד בקשר לגיל הנישואים.

יצחק לוי: באיזו מדינה יש יותר דרוזים?

נעים הינו: בלבנון.

נעים הינו: המיעוט נמצא כאן.

נעים הינו: יש יותר מ400 אלף בלבנון.

מנחם בן-ששון: שווה להסתכל בכללי האתיקה שיש בלבנון.

נעים הינו: בוודאי שיש להם חוקים, כללים, סדר דין משלהם.

נעים הינו: שם משלבים אותם עם סדר הדין האזרחי.

איאד זחאלקה: המצב שלנו הרבה יותר שפיר.

איאד זחאלקה: בישראל יש מיליון 100 אלף מוסלמים.

איאד זחאלקה: אנחנו מהווים כ17% מכלל האוכלוסייה במדינה.

איאד זחאלקה: אנחנו פרוסים בכל רחבי הארץ.

איאד זחאלקה: יש לנו 8 בתי דין אזוריים ובית דין אחד לערעורים.

איאד זחאלקה: בבתי הדין האזוריים מכהן קאדי יחיד.

איאד זחאלקה: בבית הדין לערעורים מכהנים 3 קאדים.

איאד זחאלקה: יש לנו עוד תקן של קאדי נייד שאמור למלא את מקומו של הקאדי שנבצר ממנו לבצע את תפקידו.

נעים הינו: הם לקחו את התקנים שלנו.

איאד זחאלקה: עד לשנות ה60 הדרוזים היו דנים בבתי הדין השרעיים.

משה גפני: יש לך 12 תקנים?

איאד זחאלקה: 9 מאוישים ו-4 בהליכי מינוי.

משה גפני: יש לכם 8 בתי דין אזוריים שיש בהם 8 שופטים.

איאד זחאלקה: יש 3 שופטים בבתי הדין לערעורים.

איאד זחאלקה: אנחנו כל הזמן שואפים לשפר את האיכות , את השירות ואת היעילות של הקאדים במערכת.

איאד זחאלקה: כשעלתה הצעת החוק של כללי האתיקה לשופטים יזמנו שהעניין הזה יחול גם על בתי הדין השרעיים.

איאד זחאלקה: אנחנו מאוד רוצים שקאדים יהיו כפופים לכללי משמעת ידועים לכל.

איאד זחאלקה: נשיא בית הדין לערעורים מברך על ההצעה שיהיה תיקון רוחבי שיכלול את כל בתי הדין הדתיים.

איאד זחאלקה: אנחנו חושבים שזה הכרחי ודחוף.

איאד זחאלקה: התחלנו לעבוד על ניסוח של כללי אתיקה.

תמי סלע: יש איזו ועדה שהקמתם?

איאד זחאלקה: בדרך כלל כל העניינים של ייעוץ וחקיקה זה בוועדה מצומצמת של נשיא בית הדין לערעורים.

איאד זחאלקה: אנחנו יושבים ועושים עבודה משותפת ומתואמת עם כולם.

איאד זחאלקה: יש לנו יוזמות חקיקה שאנחנו מציעים למשרד המשפטים ולכנסת.

איאד זחאלקה: אני חושב שראוי וכדאי שמשרד המשפטים יהיה בעניין, כי אנחנו יחידה ששייכת למשרד המשפטים.

מנחם בן-ששון: איך אתם מטפלים בתלונות לגבי שופטים במושב נמוך יותר לעומת מושב גבוה יותר?

מנחם בן-ששון: יש דבר כזה?

נעים הינו: עד עכשיו לא קיבלנו שום תלונה.

איאד זחאלקה: אנחנו מקבלים כל מיני תלונות מהציבור.

איאד זחאלקה: יש לנו מערכת של טיפול בתלונות של הציבור כנגד קאדים.

איאד זחאלקה: יש תלונות שהן לא על התנהגות מחפירה או בניגוד לחוק, אלא מבקשים את ההתערבות של מנהל בתי הדין או של נשיא בית הדין להבהרת העניין או לזירוז מתן פסק דין.

איאד זחאלקה: אני בשיתוף פעולה עם כבוד הנשיא של בית הדין לערעורים פונה לקאדים ומבקש את תגובתם וטיפולם.

איאד זחאלקה: אם אנחנו רואים שהעניינים נפתרים והכל נגמר, אז העניינים מסתיימים, אבל אם אנחנו חושבים שיש משהו בתלונה שמצריך בדיקה, חקירה או נקיטת צעדים, אז אנחנו ישר מעבירים את זה לנציבות והיא זאת שמטפלת.

איאד זחאלקה: הבעיות נפתרות.

איאד זחאלקה: זה לא ממעט את החשיבות של כללי אתיקה.

איאד זחאלקה: להיפך, זה מעלה את החשיבות של כללי אתיקה, כי כך יהיה ברור לכל אחד מה צריך לעשות ומה לא צריך לעשות.

יצחק לוי: אני רוצה לברך את המכובדים שבאו לכאן.

יצחק לוי: אני חושב שהגישה מאוד נכונה, מאוד טובה ומאוד עניינית.

יצחק לוי: אנחנו נעשה מה שאנחנו יכולים כדי לקדם את הדברים.

יצחק לוי: זה טוב שיש אחידות בין כל בתי הדין הדתיים והלא דתיים.

משה גפני: אני מצטרף לדבריו של הרב לוי.

נעים הינו: אני רוצה להודות לחברי הכנסת.

נעים הינו: אנחנו בעד כל יוזמה שמקדמת את ההצעות האלו, הכל בתנאי שלא יתנגשו עם המנהגים שלנו.

יצחק לוי: אתם תחברו לכם את כללי האתיקה.

נעים הינו: בתי הדין והדיינים או הקאדים זוכים למעמד וליחס מכובד מאוד בקרב העדה.

נעים הינו: זה המוסד היחיד בעדה שלנו.

נעים הינו: מסתכלים עליו כעל משהו שהוא מעבר לכל המריבות והוויכוחים.

משה גפני: כמה דיונים מתקיימים בשנה בבתי הדין השרעיים?

איאד זחאלקה: יש לנו 11,12 אלף תיקים בממוצע בכל בתי הדין ברחבי הארץ.

איאד זחאלקה: יש עוד כ12 אלף חוזי נישואים שאנחנו רושמים כל שנה.

איאד זחאלקה: בבית הדין לערעורים אנחנו מגיעים ל500,600 תיקים בשנה.

מנחם בן-ששון: תודה שהטרחתם את עצמכם.

מנחם בן-ששון: לבתי הדין הרבניים אני מאחל שנצא לדרך טובה שכבר הייתה קיימת קודם.

מנחם בן-ששון: אנחנו גומרים את העבודה הרוחבית.

מנחם בן-ששון: הישיבה נעולה.